ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും ബംഗ്ലാദേശ് പ്രധാനമന്ത്രി ഷെയ്ഖ് ഹസീനയും സംയുക്തമായി ഇന്ത്യ-ബംഗ്ലാദേശ് സൗഹൃദ പൈപ്പ്ലൈൻ ഉദ്ഘാടനം ചെയ്തു.
ഇന്ത്യയും അയൽരാജ്യങ്ങളും തമ്മിലുള്ള അതിർത്തി കടന്നുള്ള രണ്ടാമത്തെ ഊർജ്ജ പൈപ്പ്ലൈനാണ് ഐ ബി എഫ് പി
ബംഗ്ലാദേശുമായുള്ള മെച്ചപ്പെട്ട ബന്ധം ജനങ്ങൾ തമ്മിലുള്ള ബന്ധം കൂടുതൽ ശക്തിപ്പെടുത്തും
പ്രധാനമന്ത്രി ശ്രീ നരേന്ദ്ര മോദിയും ബംഗ്ലാദേശ് പ്രധാനമന്ത്രി ഷെയ്ഖ് ഹസീനയും സംയുക്തമായി ഇന്ത്യ-ബംഗ്ലാദേശ് ഫ്രണ്ട്ഷിപ്പ് പൈപ്പ്ലൈൻ  ഇന്ന് വെർച്വൽ രൂപത്തിൽ ഉദ്ഘാടനം ചെയ്തു. 2018 സെപ്റ്റംബറിൽ രണ്ട് പ്രധാനമന്ത്രിമാരും ഈ പൈപ്പ് ലൈൻ നിർമ്മാണത്തിന് തറക്കല്ലിട്ടു. നുമാലിഗഡ് റിഫൈനറി ലിമിറ്റഡാണ് 2015 മുതൽ ബംഗ്ലാദേശിലേക്ക് പെട്രോളിയം ഉൽപ്പന്നങ്ങൾ വിതരണം ചെയ്യുന്നത് . ഇന്ത്യയും അയൽരാജ്യങ്ങളും തമ്മിലുള്ള രണ്ടാമത്തെ അതിർത്തി കടന്നുള്ള ഊർജ്ജ പൈപ്പ് ലൈനാണിത്.
വൈദ്യുതി , ഊർജ്ജ മേഖലയിലെ സഹകരണം ഇന്ത്യ-ബംഗ്ലാദേശ് ബന്ധത്തിന്റെ മുഖമുദ്രകളിലൊന്നായി മാറിയിരിക്കുന്നു. പ്രതിവർഷം 1 മില്യൺ മെട്രിക് ടൺ  ഹൈ-സ്പീഡ് ഡീസൽ ബംഗ്ലാദേശിലേക്ക് കൊണ്ടുപോകാനുള്ള ശേഷിയുള്ള ഇന്ത്യയ്ക്കും ബംഗ്ലാദേശിനും ഇടയിലുള്ള ആദ്യത്തെ ക്രോസ് ബോർഡർ എനർജി പൈപ്പ്ലൈനാണ് ഐ ബി എഫ് പി . ബംഗ്ലദേശുമായുള്ള വിപുലീകരിച്ച കണക്റ്റിവിറ്റി ഇരുവിഭാഗങ്ങൾക്കിടയിലുള്ള ജനങ്ങളുമായുള്ള ബന്ധത്തെ കൂടുതൽ ശക്തിപ്പെടുത്തും.
ഇന്ത്യയുടെ ഏറ്റവും മികച്ച വികസന പങ്കാളിയും മേഖലയിലെ ഏറ്റവും വലിയ വ്യാപാര പങ്കാളിയുമാണ് ബംഗ്ലാദേശ്. ഫ്രണ്ട്ഷിപ്പ് പൈപ്പ്ലൈനിന്റെ പ്രവർത്തനം ഇരു രാജ്യങ്ങളും തമ്മിലുള്ള ഊർജ്ജ സഹകരണം വർദ്ധിപ്പിക്കുകയും ബംഗ്ലാദേശിൽ, പ്രത്യേകിച്ച് കാർഷിക മേഖലയിൽ കൂടുതൽ വളർച്ച കൈവരിക്കുകയും ചെയ്യും.
പദ്ധതിയെക്കുറിച്ചുള്ള നിരന്തരമായ മാർഗനിർദേശത്തിന് പ്രധാനമന്ത്രി ഷെയ്ഖ് ഹസീനയോട് നന്ദി പറയുകയും ഇരു രാജ്യങ്ങളിലെയും ജനങ്ങളുടെ പ്രയോജനത്തിനായി അവരുമായി തുടർന്നും പ്രവർത്തിക്കാൻ ആഗ്രഹം പ്രകടിപ്പിക്കുകയും ചെയ്തു.
ND
(
പ്രധാനമന്ത്രിയുടെ ഓഫീസ്
നമ്മുടെ രാജ്യത്തിന്റെ സവിശേഷമായ സാംസ്കാരിക സ്വഭാവങ്ങൾ പ്രദർശിപ്പിക്കുന്ന നിരവധി ഊർജ്ജസ്വലമായ മേളകളുടെ ആസ്ഥാനമാണ് ഇന്ത്യ: പ്രധാനമന്ത്രി
നമ്മുടെ രാജ്യത്തിന്റെ സവിശേഷമായ സാംസ്കാരിക സ്വഭാവങ്ങൾ പ്രദർശിപ്പിക്കുന്ന നിരവധി ഊർജ്ജസ്വലമായ മേളകളുടെ നാടാണ് ഇന്ത്യയെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഗുജറാത്തിനെയും വടക്കുകിഴക്കൻ സംസ്ഥാനങ്ങളെയും ഒരുമിച്ച് കൊണ്ടുവരുന്ന അസാധാരണമായ മേളയാണ് മാധവപൂർ മേളയെന്നും മോദി പറഞ്ഞു.
കേന്ദ്ര നിയമ-നീതി മന്ത്രി ശ്രീ കിരൺ റിജിജുവിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"നമ്മുടെ രാജ്യത്തിന്റെ സവിശേഷമായ സാംസ്കാരിക വശങ്ങൾ പ്രദർശിപ്പിക്കുന്ന നിരവധി ഊർജ്ജസ്വലമായ മേളകളുടെ കേന്ദ്രമാണ് ഇന്ത്യ. ഗുജറാത്തിനെയും വടക്കുകിഴക്കൻ പ്രദേശങ്ങളെയും ഒരുമിച്ച് കൊണ്ടുവരുന്ന അസാധാരണമായ മേളയാണ് മാധവപൂർ മേള. മൻ കി ബാത്തിന്റെ ഒരു എപ്പിസോഡിൽ ഞാൻ അതിനെക്കുറിച്ച് വിശദമായി സംസാരിച്ചിരുന്നു. youtu.be/ZGZeyNlodoo”
പ്രധാനമന്ത്രിയുടെ ഓഫീസ്
മുതിർന്നവരിൽ 75% പേർക്കും പൂർണമായി വാക്സിനേഷൻ നൽകിയതിൽ പ്രധാനമന്ത്രി സന്തുഷ്ടി പ്രകടിപ്പിച്ചു
മുതിർന്നവരിൽ 75% പേർക്കും പൂർണമായി വാക്സിനേഷൻ നൽകിയതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"മുതിർന്നവരിൽ 75% പൂർണ്ണമായും വാക്സിനേഷൻ എടുത്തവരാണ്.
ഈ സുപ്രധാന നേട്ടത്തിന് നമ്മുടെ സഹ പൗരന്മാർക്ക് അഭിനന്ദനങ്ങൾ.
നമ്മുടെ പ്രതിരോധ കുത്തിവയ്പ്പ് യജ്ഞം വിജയകരമാക്കുന്ന എല്ലാവരിലും അഭിമാനിക്കുന്നു."
പ്രത്യേക സേവനങ്ങളും ഫീച്ചറുകളും
സാഗർ പരിക്രമ: കേന്ദ്രമന്ത്രിമാരായ പർഷോത്തം രൂപാലയും എൽ മുരുഗനും നാളെ തിരുവനന്തപുരത്ത്
കേന്ദ്ര ഗവൺമെന്റിന്റെ സാഗർ പരിക്രമ പരിപാടിയുടെ ഏഴാം ഘട്ടത്തിന്റെ ഭാഗമായി കേന്ദ്ര ഫിഷറീസ്, മൃഗസംരക്ഷണ, ക്ഷീരവികസന മന്ത്രി ശ്രീ പർഷോത്തം രുപാലയും കേന്ദ്ര ഫിഷറീസ്, വാർത്താവിതരണ പ്രക്ഷേപണ സഹമന്ത്രി ഡോ എൽ മുരുഗനും നാളെ തിരുവനന്തപുരത്ത് എത്തും. കേന്ദ്രമന്ത്രിമാർ ജൂൺ 12 ന് രാവിലെ 9 മണിക്ക് മുട്ടത്തറ മത്സ്യബന്ധന ഗ്രാമവും തിരുവനന്തപുരത്തെ മത്സ്യഫെഡ് ഫാക്ടറിയും സന്ദർശിക്കും. രാവിലെ 10.20 മണിക്ക് വിഴിഞ്ഞം ഫിഷിംഗ് ഹാർബർ സന്ദർശിച്ച ശേഷം മടങ്ങും.
മത്സ്യത്തൊഴിലാളികളെയും മത്സ്യകർഷകരെയും വിവിധ ഗവൺമെൻറ് പദ്ധതികളുടെ ഗുണഭോക്താക്കളെയും കാണാനും സംവദിക്കാനും അവരുടെ പ്രശ്നങ്ങളെ അറിയാനും രാജ്യത്തെ മത്സ്യബന്ധന മേഖലയുടെ വളർച്ചയെ ത്വരിതപ്പെടുത്താനുമുള്ള അവരുടെ നിർദ്ദേശങ്ങൾ മനസ്സിലാക്കാനും സാഗർ പരിക്രമ പരിപാടി ലക്ഷ്യമിടുന്നു.
-NS-
(Visitor Counter : 45
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി, സെപ്റ്റംബർ 7, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 69.90 കോടി ഡോസ് വാക്സിൻ; കഴിഞ്ഞ 24 മണിക്കൂറിൽ നൽകിയത് 1.13 കോടിയിൽ അധികം ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 31,222 പേർക്ക്
ചികിത്സയിലുള്ളത് ആകെ രോഗബാധിതരുടെ 1.19 ശതമാനം
രാജ്യത്ത് നിലവിൽ ചികിത്സയിലുള്ളവർ 3,92,864 പേർ
രോഗമുക്തി നിരക്ക് 97.48%
കഴിഞ്ഞ 24 മണിക്കൂറിനിടെ 42,942 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,22,24,937 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 74 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് 2.05%; കഴിഞ്ഞ എട്ട് ദിവസമായി മൂന്ന് ശതമാനത്തിൽ താഴെ
ആകെ നടത്തിയത് 53.31 കോടി പരിശോധനകൾ
RRTN
(
വിനോദസഞ്ചാര മന്ത്രാലയം
സെല്ലുലാര് ജയില്: കത്തുകള്, ഓര്മ്മക്കുറിപ്പുകള്, സ്മരണകള്': സ്വാതന്ത്ര്യദിനത്തോടനുബന്ധിച്ച് പ്രത്യേക വെബിനാര് സംഘടിപ്പിച്ച് കേന്ദ്ര വിനോദസഞ്ചാര മന്ത്രാലയം
സ്വാതന്ത്ര്യദിനാചരണത്തിന്റെ ഭാഗമായി കേന്ദ്ര വിനോദസഞ്ചാര മന്ത്രാലയം പ്രത്യേക വെബിനാര് സംഘടിപ്പിച്ചു. ദേഖോ അപ്നാ ദേശ് വെബിനാര് പരമ്പരയുടെ ഭാഗമായാണ് 'സെല്ലുലാര് ജയില്: കത്തുകള്, ഓര്മ്മക്കുറിപ്പുകള്, സ്മരണകള്' എന്ന വെബിനാര് സംഘടിപ്പിച്ചത്. സ്വാതന്ത്ര്യദിനത്തോടനുബന്ധിച്ചുള്ള രണ്ടാം വെബിനാറായിരുന്നു ഇത്. സെല്ലുലാര് ജയിലിലെ ഓരോ കോണുകളിലൂടെയും ജയിലറകളിലൂടെയുമുള്ള ഇന്ത്യയുടെ സ്വാതന്ത്ര്യത്തിലേയ്ക്കുള്ള യാത്രകള് വെബിനാറിലൂടെ അവതരിപ്പിച്ചു.
ഇന്ത്യ സിറ്റി വാക്സ് & ഇന്ത്യ വിത്ത് ലോക്കല്സ് സി.ഇ.ഒ ശ്രീമതി നിധി ബന്സാല്, ഇന്ത്യ സിറ്റി വാക്കസ് ആന്റ് ഇന്ത്യ വിത്ത് ലോക്കല്സ് ഓപ്പറേഷന്സ് ഹെഡ് ഡോ. സൗമി റോയ്, ഇന്ത്യ സിറ്റി വാക്സ് സിറ്റി എക്സ്പ്ലോറര് ശ്രീമതി സൗമിത്ര സെന്ഗുപ്ത എന്നിവര് നേതൃത്വം നല്കി. വിനോദസഞ്ചാര മന്ത്രാലയം ഡയറക്ടര് ശ്രീ രാജേഷ് കുമാര് സാഹു നന്ദി പറഞ്ഞു.
വെബിനാര് പരമ്പര വിനോദസഞ്ചാര മന്ത്രാലയത്തിന്റെ യൂട്യൂബ് ചാനലിലും മറ്റ് സോഷ്യല് മീഡിയ പ്ലാറ്റ്ഫോമുകളിലും ലഭ്യമാണ്. യൂട്യൂബ് ലിങ്ക്: https://www.youtube.com/channel/UCbzIbBmMvtvH7d6Zo_ZEHDA/
ജാലിയന് വാലാബാഗിനെക്കുറിച്ചാണ് വെബിനാര് പരമ്പരയുടെ അടുത്ത പതിപ്പ്. ജാലിയന്വാലാബാഗ്: സ്വാതന്ത്ര്യസമരത്തിലെ വഴിത്തിരിവ് എന്ന ശീര്ഷത്തിലാണ് വെബിനാര്. ഓഗസ്റ്റ് 14ന് രാവിലെ 11 നാണ് വെബിനാര്. ഈ ലിങ്കിലൂടെ വെബിനാറിനായി രജിസ്റ്റര് ചെയ്യാം: https://bit.ly/JallianwalaBaghDAD
വാണിജ്യ വ്യവസായ മന്ത്രാലയം
ഇന്ത്യന് ഔഷധവ്യവസായത്തെ പ്രോത്സാഹിപ്പിക്കാന് ഗവണ്മെന്റ് പ്രതിജ്ഞാബദ്ധം : കേന്ദ്ര മന്ത്രി സുരേഷ് പ്രഭു
രാജ്യാന്തര രംഗത്ത്ഇന്ത്യന് ഔഷധ വ്യവസായത്തെപ്രോത്സാഹിപ്പിക്കാന് ഗവണ്മെന്റ് പ്രതിജ്ഞാബദ്ധമാണെന്ന് കേന്ദ്ര വാണിജ്യവ്യവസായ മന്ത്രി ശ്രീ. സുരേഷ് പ്രഭു പറഞ്ഞു. ആറാമത്അന്താരാഷ്ട്ര ഔഷധ, ആരോഗ്യ പരിപാലന പ്രദര്ശനം-'ഐഫെക്സ്' ന്യൂഡല്ഹിയില്ഉദ്ഘാടനം ചെയ്യുകയായിരുന്നു അദ്ദേഹം. ചൈന, ആഫ്രിക്ക തുടങ്ങിയരാജ്യങ്ങളിലേയ്ക്ക് ഇന്ത്യന് ഔഷധങ്ങളുടെകയറ്റുമതി വര്ദ്ധിപ്പിക്കുന്നതിന് ആവശ്യമായ നടപടികള് കൈക്കൊണ്ടിട്ടുണ്ട്. വൈദ്യശാസ്ത്ര രംഗത്തെ നൂതന ശാഖയായ ജീനോമിക്സിന് ഇന്ത്യന് ഔഷധ നിര്മ്മാണ മേഖലയില്സുപ്രധാന പങ്ക് വഹിക്കാനാകുമെന്നും ശ്രീ. സുരേഷ് പ്രഭു പറഞ്ഞു.
ഔഷധ നിര്മ്മാണ രംഗത്ത്ഏകീകൃതഗുണനിലവാരംഉറപ്പ് വരുത്താന് നടപടികള്കൈക്കൊണ്ട്വരികയാണെന്ന്തദവസരത്തില്സംസാരിച്ച കേന്ദ്ര വാണിജ്യസെക്രട്ടറി ശ്രീമതി റീത്ത തിയോത്തിയ പറഞ്ഞു. ഇന്ത്യന് ഔഷധങ്ങള്ക്ക്സ്ഥായിയായഗുണനിലവാരവും, ഉദ്ദിഷ്ട ഫലക്ഷമതയുംഉറപ്പ് വരുത്താന് മന്ത്രാലയം പ്രതിജ്ഞാബദ്ധമാണെന്നും അവര്വ്യക്തമാക്കി.
(ND/MRD
രാജ്യരക്ഷാ മന്ത്രാലയം
മോസ്കോയിൽ നടക്കുന്ന രണ്ടാം ലോക മഹായുദ്ധത്തിന്റെ 75-ാമത് വിജയദിന പരേഡിൽ രാജ്യരക്ഷാ മന്ത്രി ശ്രീ രാജ്നാഥ് സിംഗ് പങ്കെടുക്കും
രണ്ടാം ലോക മഹായുദ്ധത്തിൽ വിജയം നേടിയതിന്റെ 75-ാം വാർഷികത്തോടനുബന്ധിച്ച് 2020 ജൂൺ 24 ന് നടക്കുന്ന വിജയദിന പരേഡിൽ പങ്കെടുക്കാൻ രാജ്യരക്ഷാ മന്ത്രി ശ്രീ രാജ്നാഥ് സിംഗ് മോസ്കോ സന്ദർശിക്കും.രണ്ടാം ലോക മഹായുദ്ധത്തിൽ റഷ്യയും സഖ്യകക്ഷികളും പ്രകടിപ്പിച്ച ധീരതയെയും ത്യാഗത്തെയും ആദരിക്കുന്നതിനായാണ് പരേഡ് സംഘടിപ്പിച്ചിരിക്കുന്നത്. 2020 മെയ് 9 ന് ആണ് പരിപാടി ആദ്യം നിശ്ചയിച്ചിരുന്നതെങ്കിലും കോവിഡ് -19 മഹാമാരി മൂലം മാറ്റിവയ്ക്കുകയായിരുന്നു. റഷ്യൻ പ്രതിരോധമന്ത്രി സെർജി ഷൊയിഗുവാണ് വിജയദിന പരേഡിൽ പങ്കെടുക്കാൻ രാജ്യരക്ഷാ മന്ത്രിയെ ക്ഷണിച്ചത്.
വിജയദിന പരേഡിൽ പങ്കെടുക്കുന്നതിനായി മൂന്നു സേനാവിഭാഗങ്ങളിലും പെട്ട 75- അംഗ ഇന്ത്യൻ സൈനിക സംഘം ഇതിനോടകം മോസ്കോയിൽ എത്തിയിട്ടുണ്ട്.വിജയദിന പരേഡിൽ പങ്കെടുക്കുന്ന ഇന്ത്യൻ സംഘത്തെ നയിക്കുന്നത് ധീരതയ്ക്കു പേര് കേട്ട സിഖ് ലൈറ്റ് ഇൻഫൻട്രി റെജിമെന്റിലെ മേജർ റാങ്കിലുള്ള ഒരു ഉദ്യോഗസ്ഥനാണ്.രണ്ടാം ലോകമഹായുദ്ധത്തിൽ സിഖ് റെജിമെന്റ് ധീരമായി പോരാടിയിരുന്നു. ധീരതയ്ക്കുള്ള നാല് യുദ്ധ ബഹുമതികളും രണ്ട് മിലിട്ടറി ക്രോസ് ബഹുമതികളും നേടിയതിൽ അഭിമാനം കൊള്ളുന്ന റെജിമെന്റാണിത്.
രണ്ടാം ലോക മഹായുദ്ധത്തിൽ പങ്കെടുത്ത് റഷ്യയും മറ്റ് രാജ്യങ്ങളും അനുഷ്ഠിച്ച മഹത്തായ ത്യാഗങ്ങൾക്കും യുദ്ധത്തിൽ പങ്കെടുത്ത ഇന്ത്യൻ സൈനികരുടെ പരമമായ ത്യാഗങ്ങൾക്കും ഉള്ള ആദരാഞ്ജലി അർപ്പിക്കലായിരിക്കും വിജയദിന പരേഡിലെ ഇന്ത്യൻ പങ്കാളിത്തം.
പ്രത്യേക സേവനങ്ങളും ഫീച്ചറുകളും
ശ്രീചിത്ര ഇൻസ്റ്റിറ്റ്യൂട്ടിലെ 3 ശാസ്ത്രജ്ഞർക്ക് ദേശീയ പെട്രോകെമിക്കൽസ് അവാർഡ്
ശ്രീ ചിത്ര തിരുനാൾ ഇൻസ്റ്റിറ്റ്യൂട്ട് ഫോർ മെഡിക്കൽ സയൻസ് ആൻഡ് ടെക്നോളജിയിലെ ശാസ്ത്രജ്ഞരായ ‘ഡോ.റോയ് ജോസഫ്, ശ്രീമതി.ഗോപിക ഗോപൻ, ഡോ.ജയദേവൻ.E.R എന്നിവർ ചേർന്ന് വികസിപ്പിച്ചെടുത്ത 'റേഡിയോപാക്ക് ലിക്വിഡ് എംബോളിക് ഏജന്റ്' എന്ന കുത്തിവയ്ക്കാവുന്ന ദ്രാവകം പന്നിയിൽ വിജയകരമായി പരീക്ഷിച്ചു.
|
|
'ദേശീയ പെട്രോകെമിക്കൽ അവാർഡ്' ജേതാക്കൾ
|
|
|
|
|
|
|
|
ഡോ.റോയ്ജോസഫ്,
Scientist G, Division of Polymeric Medical Devices
|
|
ശ്രീമതി.ഗോപികഗോപൻ, PhD Student, Division of Polymeric Medical Devices
|
|
ഡോ.ജയദേവൻER, Professor,Imaging Sciences and Interventional Radiology Department
കേന്ദ്ര രാസവസ്തു വളം മന്ത്രാലയത്തിന് കീഴിലുള്ള കെമിക്കൽസ് ആൻഡ് പെട്രോകെമിക്കൽസ് വകുപ്പ് ഏർപ്പെടുത്തിയ, ‘പോളിമേഴ്സ് ഇൻ മെഡിക്കൽ ആൻഡ് ഫാർമസ്യൂട്ടിക്കൽ ആപ്ലിക്കേഷനുകൾ’ വിഭാഗത്തിന് കീഴിലുള്ള പതിനൊന്നാമത് ‘ദേശീയ പെട്രോകെമിക്കൽസ് അവാർഡ് ഈ കണ്ടുപിടിത്തത്തിന് ലഭിച്ചു’
‘പോളിമെറിക് എംബോളിക് ഏജന്റ്’ എന്ന നൂതനമായ കണ്ടുപിടുത്തം, തലച്ചോറിന്റെ ‘ആർട്ടീരിയോവെനസ് മാൽഫോർമേഷൻ’  ചികിത്സയ്ക്ക് സഹായകമാണ്.
സാധാരണ രക്തക്കുഴലുകളല്ലാതെ, ധമനികളെ നേരിട്ട് സിരകളുമായി ബന്ധിപ്പിക്കുന്ന രക്തക്കുഴലുകളുടെ അസാധാരണമായ ഒരു കുരുക്കാണ് എവിഎം. സാധാരണ മസ്തിഷ്ക കലകളിലേക്കുള്ള രക്തപ്രവാഹവും ഓക്സിജൻ വിതരണവും ഇത് മൂലം തടസ്സപ്പെടുത്തുന്നു . അസാധാരണമായതിനാൽ, ഈ രക്തക്കുഴലുകൾ വിള്ളലിലേക്ക് നയിച്ചേക്കാം, ഇത് രക്തസ്രാവം, പക്ഷാഘാതം , അപസ്മാരം, മസ്തിഷ്ക കോശങ്ങൾക്ക് കേടുപാടുകൾ എന്നിവ ഉണ്ടാക്കുന്നു.
.
ശ്രീചിത്രയിലെ ശാസ്ത്രജ്ഞർ വികസിപ്പിച്ചെടുത്ത ഈ കണ്ടുപിടുത്തതിന്റെ സവിശേഷമായ ഗുണം ‘ലോഹ-വസ്തുക്കൾ ചേർക്കാതെയുള്ള റേഡിയോപാസിറ്റിയാണ്. എക്സ്-റേ-ഗൈഡഡ് ഫ്ലൂറോസ്കോപ്പിയുടെ കീഴിൽ രോഗബാധിതമായ ധമനികളിൽ കുത്തിവയ്ക്കുമ്പോൾ പദാർത്ഥത്തിന്റെ തത്സമയ ദൃശ്യപാത ലഭിക്കുന്നതിന് റേഡിയോപാസിറ്റി ഇന്റർവെൻഷണൽ റേഡിയോളജിസ്റ്റുകളെ പ്രാപ്തരാക്കുന്നു.
യു എസ് , യൂറോപ്യൻ, ഭാരത പേറ്റന്റുകൾ നേടുന്നതിനായി അപേക്ഷകൾ സമർപ്പിച്ചു. വ്യാവസായിക ഉൽപ്പാദനത്തിനുള്ള സാങ്കേതികവിദ്യ എത്രയും വേഗം കൈമാറുവാൻ കഴിയുമെന്ന് ഇൻസ്റ്റിറ്റ്യൂട്ട് പ്രതീക്ഷിക്കുന്നു. ടെക്നിക്കൽ റിസർച്ച് സെന്റർ സ്കീമിന് കീഴിൽ , കേന്ദ്ര ശാസ്ത്ര സാങ്കേതിക വകുപ്പിൽ നിന്ന് ലഭിച്ച ഗ്രാന്റ് ഉപയോഗിച്ചാണ് ഈ ഗവേഷണം നടത്തിയത്.
--ND--
(Visitor Counter : 17
റോഡ് ഗതാഗത, ഹൈവേ മന്ത്രാലയം
ഭൂമി രാശി പോർട്ടൽ
ന്യൂ ഡൽഹി: മാർച്ച് 24, 2022
ദേശീയ പാത  പദ്ധതികൾക്കായുള്ള ഭൂമി ഏറ്റെടുക്കൽ പ്രക്രിയ ഡിജിറ്റൈസ് ചെയ്യുന്നതിനായി ഉപരിതല ഗതാഗത - ഹൈവേ മന്ത്രാലയം 'ഭൂമി രാശി' പോർട്ടൽ വികസിപ്പിച്ചെടുത്തു. 01.04.2018 മുതൽ എല്ലാ പദ്ധതിനിർവഹണ ഏജൻസികൾക്കും ഈ പോർട്ടൽ നിർബന്ധമാക്കിയിരിക്കുന്നു.
ഭൂമി രാശി പോർട്ടൽ നിലവിൽവന്നതോടെ, സംസ്ഥാന ഗവൺമെന്റിന്റെ ഭൂമി ഏറ്റെടുക്കുന്നതിനുള്ള അംഗീകൃത അധികാരിയായ  ബന്ധപ്പെട്ട റവന്യൂ ഉദ്യോഗസ്ഥൻ, ഭൂമി ഏറ്റെടുക്കൽ സംബന്ധിച്ച എല്ലാ കരട് വിജ്ഞാപനങ്ങളും ഓൺലൈനായി സമർപ്പിക്കുന്നു. മന്ത്രാലയത്തിന്റെ അംഗീകാരത്തിനു ശേഷമുള്ള കരട് വിജ്ഞാപനങ്ങൾ ഇ-ഗസറ്റ് വഴി ഗവൺമെന്റ് ഓഫ് ഇന്ത്യ പ്രസ്സിലേക്ക് ഓൺലൈനായി അയയ്ക്കുന്നു. അങ്ങനെ ഭൂമി ഏറ്റെടുക്കൽ പ്രക്രിയ മുഴുവൻ ഡിജിറ്റൈസ് ചെയ്യപ്പെടുന്നു.
2016-17, 2017-18 സാമ്പത്തിക വർഷങ്ങളിൽ പ്രതിവർഷം ശരാശരി 1000 വിജ്ഞാപനങ്ങൾ പുറപ്പെടുവിച്ചപ്പോൾ, 2018-19 സാമ്പത്തിക വർഷത്തിൽ മൊത്തം 2842 ഭൂമി ഏറ്റെടുക്കൽ വിജ്ഞാപനം പുറപ്പെടുവിച്ചു. 01.04.2018 മുതൽ 21.03.2022 വരെയുള്ള കണക്കുകൾ അനുസരിച്ചു, 1956 ലെ ദേശീയപാത നിയമം സെക്ഷൻ 3 പ്രകാരം 'ഭൂമി രാശി' പോർട്ടൽ വഴി ആകെ 9464 വിജ്ഞാപനങ്ങൾ പ്രസിദ്ധീകരിച്ചു.
അഭിപ്രായങ്ങളുടെ അടിസ്ഥാനത്തിൽ പോർട്ടലിൽ പ്രസക്തമായ മാറ്റങ്ങളും നടപ്പിലാക്കുന്നു.
കേരളത്തിൽ നടപ്പാക്കിയതു മുതൽ പോർട്ടലിൽ ഇതുവരെ 38,653 കേസുകൾ രജിസ്റ്റർ ചെയ്തിട്ടുണ്ട്.
കേന്ദ്ര ഉപരിതല ഗതാഗത, ഹൈവേ മന്ത്രി ശ്രീ നിതിൻ ഗഡ്കരി ലോക് സഭയിൽ രേഖാമൂലം നൽകിയ മറുപടിയിലാണ് ഈ വിവരം അറിയിച്ചത്.
RRTN/SKY
(Visitor Counter : 134
വ്യോമയാന മന്ത്രാലയം
കുഷിനഗർ അന്താരാഷ്ട്ര വിമാനത്താവളം പ്രധാനമന്ത്രി ഉദ്ഘാടനം ചെയ്യും
ആദ്യ വിമാനത്തിൽ ശ്രീലങ്കയിൽ നിന്ന് ബുദ്ധ സന്യാസിമാരുൾപ്പെടെ 125 വിശിഷ്ടാതിഥികൾ
ശ്രീലങ്ക, ജപ്പാൻ , തായ്വാൻ ദക്ഷിണ കൊറിയ തുടങ്ങിയ രാജ്യങ്ങളുമായി നേരിട്ട് വ്യോമയാന ബന്ധം
വിമാനത്താവളം ഏക ഭാരതം ശ്രേഷ്ഠ ഭാരതത്തിന് ആക്കമേകും
ലോകമെമ്പാടുമുള്ള ബുദ്ധമത വിശ്വാസികൾക്ക് ബുദ്ധ ഭഗവാന്റെ മഹാപരിനിർവ്വാണസ്ഥലം സന്ദർശിക്കാൻ എളുപ്പമാകും
പ്രധാനമന്ത്രി ശ്രീ നരേന്ദ്ര മോദി 2021 ഒക്ടോബർ 20 ന് യുടെ സാന്നിധ്യത്തിൽ കുശിനഗർ അന്താരാഷ്ട്ര വിമാനത്താവളം ഉദ്ഘാടനം ചെയ്യും. ഉത്തർപ്രദേശ് ഗവർണർ ശ്രീമതിആനന്ദിബെൻ പട്ടേൽ, മുഖ്യമന്ത്രി യോഗി ആദിത്യനാഥ്, കൂടാതെ കേന്ദ്ര വ്യോമയാന മന്ത്രി ജ്യോതിരാദിത്യ സിന്ധ്യ തുടങ്ങിയവർ ചടങ്ങിൽ പങ്കെടുക്കും.
മുൻകാലങ്ങളിലെ ബുദ്ധിമുട്ടുള്ള യാത്രകൾ ലഘൂകരിക്കാനും ഇന്ത്യയിലെ അന്തർദേശീയ ബുദ്ധമത തീർത്ഥാടകരുടെ വിമാന യാത്രാ ആവശ്യങ്ങൾ സുഗമമാക്കാനും ലക്ഷ്യമിടുന്ന ഈ അന്താരാഷ്ട്ര വിമാനത്താവളം ഈ ആഴ്ച പ്രവർത്തനക്ഷമമാകും. ഉദ്ഘാടന വിമാനം ശ്രീലങ്കയിലെ കൊളംബോയിൽ നിന്ന് 125 പ്രമുഖരും ബുദ്ധ സന്യാസിമാരുമായി എത്തിച്ചേരും . ലോകമെമ്പാടുമുള്ള ബുദ്ധമതക്കാർക്ക് ബുദ്ധന്റെ മഹാപരിനിർവാണ സ്ഥാനം സന്ദർശിക്കാനുള്ള സൗകര്യം ഇതോടെ ലഭ്യമാകും .
എയർപോർട്ട് അതോറിറ്റി ഓഫ് ഇന്ത്യ, കുഷിനഗർ വിമാനത്താവളം 3600 ചതുരശ്ര മീറ്റർ വിസ്തീർണ്ണമുള്ള പുതിയ ടെർമിനൽ കെട്ടിടത്തോടുകൂടി വികസിപ്പിച്ചെടുത്തു. ഉത്തർപ്രദേശിലെ ആഭ്യന്തര, അന്തർദേശീയ സന്ദർശകരുടെയും തീർത്ഥാടനത്തിന്റെയും ആവശ്യം പരിഗണിച്ച് തിരക്കേറിയ സമയങ്ങളിൽ 300 യാത്രക്കാരെ വരെ കൈകാര്യം ചെയ്യാൻ പറ്റുന്ന തരത്തിലാണ് പുതിയ ടെർമിനൽ സജ്ജീകരിച്ചിരിക്കുന്നു.
കുഷിനഗർ ഒരു അന്തർദേശീയ ബുദ്ധ തീർത്ഥാടന കേന്ദ്രമാണ്, അവിടെ ഗൗതമ ബുദ്ധൻ മഹാപരിനിർവാണം പ്രാപിച്ചു. ലുമ്പിനി, സാരനാഥ്, ഗയ എന്നിവിടങ്ങളിലെ തീർത്ഥാടന കേന്ദ്രങ്ങൾ ഉൾക്കൊള്ളുന്ന ബുദ്ധ സർക്യൂട്ടിന്റെ കേന്ദ്ര പോയിന്റും ഇതാണ്. സ്വദേശത്തും വിദേശത്തും നിന്ന് കൂടുതൽ ബുദ്ധമത അനുയായികളെ കുഷിനഗറിലേക്ക് ആകർഷിക്കുന്നതിനും ബുദ്ധ സർക്യൂട്ട് വികസിപ്പിക്കുന്നതിനും ഈ വിമാനത്താവളം സഹായിക്കും. ബുദ്ധ സർക്യുട്ടിലെ ലുമ്പിനി, ബോധഗയ, സാരനാഥ്, കുഷി നഗർ, ശ്രാവസ്തി, രാജ്ഗിർ, സങ്കിസ, വൈശാലി എന്നിവിടങ്ങളിലേക്കുള്ള യാത്ര കുറഞ്ഞ സമയം കൊണ്ട് പൂർത്തിയാക്കാനാകും
കുഷി നഗർ വിമാനത്താവളം ഉദ്ഘാടനം ചെയ്യുന്നത് ലോകത്തിന്റെ വിവിധ ഭാഗങ്ങളിൽ നിന്നുള്ള തീർത്ഥാടകർക്ക് ഈ പ്രദേശത്തെ വിവിധ ബുദ്ധമത സ്ഥലങ്ങളിലേക്ക് തടസ്സമില്ലാത്ത കണക്റ്റിവിറ്റിക്കുള്ള സൗകര്യമൊരുക്കും. ദക്ഷിണേഷ്യൻ രാജ്യങ്ങളുമായുള്ള നേരിട്ടുള്ള വ്യോമയാന ബന്ധം ശ്രീലങ്ക, ജപ്പാൻ, തായ്വാൻ, ദക്ഷിണ കൊറിയ, ചൈന, തായ്ലൻഡ്, വിയറ്റ്നാം, സിംഗപ്പൂർ എന്നിവിടങ്ങളിൽ നിന്ന് എത്തുന്ന വിനോദ സഞ്ചാരികൾക്ക് കുഷിനഗറിലെത്താനും പ്രദേശത്തിന്റെ സമ്പന്നമായ പൈതൃകം അനുഭവിക്കാനും എളുപ്പമാക്കും. ഇതോടെ വിനോദസഞ്ചാര വരവ് 20% വരെ ഉയരുമെന്ന് പ്രതീക്ഷിക്കുന്നു.
കുഷിനഗർ അന്താരാഷ്ട്ര വിമാനത്താവളം ഈ തീർത്ഥാടന കേന്ദ്രത്തെ അന്താരാഷ്ട്ര വ്യോമയാന ഭൂപടത്തിൽ സ്ഥാനം നേടിക്കൊടുക്കുക മാത്രമല്ല, പ്രദേശത്തിന്റെ സാമ്പത്തിക വികസനത്തിന് ഉത്തേജനം നൽകുകയും ചെയ്യും. ഹോട്ടൽ ബിസിനസ്സ്, ടൂറിസം ഏജൻസികൾ, റെസ്റ്റോറന്റുകൾ മുതലായവ പ്രോത്സാഹിപ്പിക്കുന്നതിലൂടെ ഹോസ്പിറ്റാലിറ്റി വ്യവസായത്തിൽ ഇത് ഒരു ഗുണിത ഫലമുണ്ടാക്കും, ഇത് ഫീഡർ ട്രാൻസ്പോർട്ട് സേവനങ്ങൾ, പ്രാദേശിക ഗൈഡ് ജോലികൾ മുതലായവയിൽ ധാരാളം അവസരങ്ങൾ തുറന്ന് പ്രാദേശിക ജനങ്ങൾക്ക് തൊഴിൽ സൃഷ്ടിക്കും. ആഗോള അംഗീകാരം നേടുക. ഇത് പ്രാദേശിക സംസ്കാരവും പാരമ്പര്യങ്ങളും സംരക്ഷിക്കുന്നതിനായി സാംസ്കാരിക അവബോധവും പ്രോത്സാഹിപ്പിക്കും.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 112.34 കോടി പിന്നിട്ടു
കഴിഞ്ഞ 24 മണിക്കൂറിനിടെ വിതരണം ചെയ്തത് 30.20 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.26%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 10,229 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 1,34,096 ; 523 ദിവസത്തിനിടെ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക്  തുടര്ച്ചയായ 52-ാം ദിവസവും 2 ശതമാനത്തില് താഴെ
കഴിഞ്ഞ 24 മണിക്കൂറിനിടെ നല്കിയ 30,20,119 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 112.34 കോടി  പിന്നിട്ടു. 1,15,01,243 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,80,497
രണ്ടാം ഡോസ് 93,34,144
മുന്നണിപ്പോരാളികള്
ഒന്നാം ഡോസ് 1,83,74,094
രണ്ടാം ഡോസ് 1,61,78,125
18-44 പ്രായപരിധിയിലുള്ളവര്
ഒന്നാം ഡോസ് 43,26,35,344
രണ്ടാം ഡോസ് 17,04,47,156
45-59 പ്രായപരിധിയിലുള്ളവര്
ഒന്നാം ഡോസ് 17,83,12,929
രണ്ടാം ഡോസ് 10,49,30,515
60നുമേല് പ്രായമുള്ളവര്
ഒന്നാം ഡോസ് 11,17,34,885
രണ്ടാം ഡോസ് 7,11,02,789
ആകെ 1,12,34,30,478
കഴിഞ്ഞ 24 മണിക്കൂറിനുള്ളില് 11,926 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,38,49,785 ആയി.
ദേശീയ രോഗമുക്തി നിരക്ക് 98.26% ആണ്.
തുടര്ച്ചയായ 141-ാം ദിവസവും 50,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 10,229 പേര്ക്കാണ്.
രാജ്യത്തു ചികിത്സയിലുള്ളവരുടെ എണ്ണം 2 ലക്ഷത്തില് താഴെയായി. നിലവില് 1,34,096 പേരാണ് ചികിത്സയിലുള്ളത്. കഴിഞ്ഞ 523 ദിവസത്തിലെ ഏറ്റവും കുറഞ്ഞ നിരക്കാണിത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.39 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 9,15,198 പരിശോധനകള് നടത്തി. ആകെ 62.46 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.99 ശതമാനമാണ്. കഴിഞ്ഞ 52 ദിവസമായി ഇത് 2 ശതമാനത്തില് താഴെയാണ്. പ്രതിദിന രോഗസ്ഥിരീകരണ നിരക്ക് 1.12 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 42 ദിവസമായി 2 ശതമാനത്തില് താഴെയാണ്. തുടര്ച്ചയായ 77-ാം ദിവസവും ഇത് 3 ശതമാനത്തില് താഴെയാണ്.
ആഭ്യന്തരകാര്യ മന്ത്രാലയം
കുടിയേറ്റ തൊഴിലാളികളെ ട്രെയിനില് നാട്ടിലെത്തിക്കുന്നതിന് പുതുക്കിയ മാതൃകാ പ്രവര്ത്തന ചട്ടങ്ങള് പുറത്തിറക്കി.
നാലാംഘട്ട ലോക്ഡൗണിന്റെ പുതുക്കിയ മാര്ഗനിര്ദേശങ്ങളുടെ ഭാഗമായി, കുടിയേറ്റ തൊഴിലാളികളെ തിരികെ നാട്ടില് എത്തിക്കുന്നതിന് പുതുക്കിയ മാതൃകാ പ്രവര്ത്തന ചട്ടം  കേന്ദ്ര ആഭ്യന്തര മന്ത്രാലയം പുറത്തിറക്കി.
പുതുക്കിയ ചട്ടങ്ങളനുസരിച്ച് തൊഴിലാളികളെ നാട്ടിലെത്തിക്കുന്നതിനുള്ള നടപടിക്രമങ്ങള് താഴെപ്പറയുന്നു:
- കേന്ദ്ര ആഭ്യന്തര മന്ത്രാലയത്തിന്റെ അറിവോടെ, റെയില്വെ മന്ത്രാലയം പ്രത്യേക ശ്രമിക് ട്രെയിന് സര്വീസുകള് അനുവദിക്കും
-വിവിധ ഇടങ്ങളില് കുടുങ്ങിയ യാത്രക്കാരെ അയയ്ക്കുന്നതിനും, സ്വീകരിക്കുന്നതിനും വേണ്ട ക്രമീകരണങ്ങള് ഏര്പ്പെടുത്തുന്നതിനായി എല്ലാ സംസ്ഥാനങ്ങളും കേന്ദ്രഭരണ പ്രദേശങ്ങളും നോഡല് ഓഫീസര്മാരെ നിയോഗിക്കേണ്ടതുണ്ട്.
-സംസ്ഥാനങ്ങളുടെ/കേന്ദ്ര ഭരണ പ്രദേശങ്ങളുടെ ആവശ്യപ്രകാരം എവിടേക്കാണ് സര്വ്വീസ് നടത്തേണ്ടത്, സ്റ്റോപ്പുകള്, സമയക്രമം തുടങ്ങിയവ റെയില്വേ മന്ത്രാലയം തീരുമാനിക്കുന്നതാണ്. ഇത് സംബന്ധിച്ച അന്തിമ തീരുമാനം അതത് സംസ്ഥാന സര്ക്കാരുകളെ അറിയിക്കുകയും വേണം.
- ട്രെയിന് ഷെഡ്യൂളിനെപ്പറ്റിയുള്ള പ്രചാരണം, യാത്രക്കാരുടെ പ്രവേശനം, യാത്ര എന്നിവ സംബന്ധിച്ച നടപടി ക്രമങ്ങള്, കോച്ചുകളില് നല്കുന്ന സേവനങ്ങള്, ടിക്കറ്റ് ബുക്കിങ്ങിനുള്ള സൗകര്യം എന്നിവ റെയില്വേ മന്ത്രാലയം നിര്വഹിക്കും.
- യാത്ര അയയ്ക്കുന്ന സംസ്ഥാനങ്ങള് യാത്രക്കാരെ നിര്ബന്ധമായും പരിശോധനയ്ക്ക് വിധേയമാക്കുകയും, രോഗലക്ഷണങ്ങളില്ലാത്തവരെ മാത്രം യാത്ര ചെയ്യാന് അനുവദിക്കുകയും ചെയ്യേണ്ടതാണ്.
- ട്രെയിനില് കയറുമ്പോഴും ഇറങ്ങുമ്പോഴും യാത്രാവേളയിലും സാമൂഹിക അകലം പാലിച്ചിരിക്കണം.
- ട്രെയിന് ഇറങ്ങുന്ന യാത്രക്കാര്, അവരുടെ സംസ്ഥാനത്തെ കോവിഡ് ആരോഗ്യ ചട്ടങ്ങള് പൂര്ണമായും പാലിക്കേണ്ടതാണ്.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ് : പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 55.01 കോടിയിലധികം വാക്സിൻ ഡോസുകൾ
ഉപയോഗിക്കാത്ത 2.82 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്.ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പു പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
|വാക്സിൻ ഡോസുകൾ
||
|
|
|
വിതരണം ചെയ്തത്
|
|
55,01,93,040
|
|
ഉടൻ ലഭ്യമാക്കുന്നത്
|
|
59,16,920
|
|
ഉപഭോഗം
|
|
52,59,93,669
|
|
ബാക്കിയുള്ളത്
|
|
2,82,57,130
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 55.01 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾ ക്കും കൈമാറിയിട്ടുണ്ട്. 59,16,920 ഡോസുകൾ ഉടൻ ലഭ്യമാക്കും.
ഇതിൽ പാഴായതുൾപ്പെടെ 52,59,93,669 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 2.82 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ബാക്കിയുണ്ട്.
ഭൗമശാസ്ത്ര മന്ത്രാലയം
ഫോനി ചുഴലിക്കാറ്റ് ദിശ മാറുന്നു
തെക്ക് കിഴക്കന് ബംഗാള് ഉള്ക്കടലില് രൂപം കൊ ഫോനി ചുഴലിക്കാറ്റ് ഇപ്പോള് അടുത്ത 24 മണിക്കൂറിനുള്ളില് ശക്തി തീവ്ര ചുഴലിക്കാറ്റായി മാറുമെന്ന് കേന്ദ്ര ഭൗമശാസ്ത്ര മന്ത്രാലയം അറിയിച്ചു. ഇന്നും നാളെയും മണിക്കൂറില് 140 കിലോമീറ്ററും, ബുധനാഴ്ച മണിക്കൂറില് 160 കിലോമീറ്റര് വരെയും വേഗം കൈവരിച്ചേക്കും.ഏറ്റവും ഒടുവില് ലഭിക്കുന്ന സൂചന അനുസരിച്ച് തമിഴ്നാട്, ആന്ധ്രാ തീരങ്ങളില് അടുക്കില്ലെന്നാണ് വിലയിരുത്തല്. കേരളം ചുഴലിക്കാറ്റിന്റെ പരിധിയില് ഇല്ലെങ്കിലും ഇതിന്റെ സ്വാധീനം മൂലം സംസ്ഥാനത്ത് ചിലയിടങ്ങളില് ഇന്നും നാളെയും ശമായ കാറ്റിനും, ഒറ്റപ്പെട്ട കനത്ത മഴയ്ക്കും സാധ്യതയു്.
ഇന്നും, നാളെയും തെക്ക് കിഴക്കന് ബംഗാള് ഉള്ക്കടലിനും, തെക്ക് പടിഞ്ഞാറന് ഉള്ക്കടലിനും പുതുച്ചേരി, തമിഴ്നാട്, ആന്ധ്രാ തീരങ്ങളിലും മത്സ്യബന്ധനത്തിന് പോകരുതെന്ന് മത്സ്യ തൊഴിലാളികള്ക്ക് മുന്നറിയിപ്പ് നല്കിയിട്ടു്. ആഴക്കടലില് മത്സ്യബന്ധനത്തിന് ഏര്പ്പെട്ടിരിക്കുന്നവര് തിരിച്ചെത്തണമെന്നും നിര്ദ്ദേശമു്.
(Visitor Counter : 59
രാഷ്ട്രപതിയുടെ കാര്യാലയം
സേവനങ്ങള് സംബന്ധിച്ച നാലാമത് ആഗോള പ്രദര്ശനം രാഷ്ട്രപതി ഉദ്ഘാടനം ചെയ്തു
സേവനങ്ങള് സംബന്ധിച്ച നാലാമത് ആഗോള പ്രദര്ശനം രാഷ്ട്രപതി ശ്രീ. രാംനാഥ് കോവിന്ദ് ഇന്ന് മുംബൈയില് ഉദ്ഘാടനം ചെയ്തു. 12 പ്രമുഖ സേവന മേഖലകള് ഉള്പ്പെടുന്ന ഒരു പോര്ട്ടലിന്റെ ഉദ്ഘാടനവും അദ്ദേഹം നിര്വ്വഹിച്ചു.
തദവസരത്തില് സംസാരിക്കവെ 120 ദശലക്ഷം പേര്ക്ക് ബിസിനസ്സ് സംരംഭങ്ങള് ആരംഭിക്കാന് മൂലധനം നല്കിയ സ്റ്റാര്ട്ട് അപ്പ് ഇന്ത്യ, മുദ്രാ യോജന തുടങ്ങിയ പദ്ധതികള് രാജ്യത്ത് സേവന മേഖലയില് സംരംഭകത്വത്തിന്റെ സംസ്ക്കാരത്തിന് തുടക്കമിട്ടതായി രാഷ്ട്രപതി പറഞ്ഞു. വരുന്ന പതിറ്റാണ്ടുകളില് ഈ സ്റ്റാര്ട്ട് അപ്പുകള് വന് സംരംഭങ്ങളായി വളരുമെന്ന് അദ്ദേഹം പ്രത്യാശ പ്രകടിപ്പിച്ചു. 21-ാം നൂറ്റാണ്ടിലെ ആഗോള സംരംഭതത്വത്തിന്റെ നട്ടെല്ലാണ് സേവന മേഖലയെന്ന് ശ്രീ. രാം നാഥ് കോവിന്ദ് ചൂണ്ടിക്കാട്ടി. ഇന്ത്യയില് മൊത്ത വരുമാനത്തിന്റെ 60 ശതമാനവും സേവന മേഖലയാണ് പ്രദാനം ചെയ്യുന്നത്. യുവജനങ്ങളുടെ വന് സംഖ്യയും അവരുടെ മികവും, സാങ്കേതിക ആഭിമുഖ്യവും ഈ രംഗത്ത് ഇന്ത്യയ്ക്ക് സ്വാഭാവിക മേല്ക്കൈ നല്കുന്നുണ്ടെന്നും രാഷ്ട്രപതി പറഞ്ഞു. നൂറോളം രാജ്യങ്ങളില് നിന്ന് 500 ലേറെ പ്രതിനിധികള് പ്രദര്ശനത്തില് പങ്കെടുക്കുന്നുണ്ട്.
(ND/MRD